Шайх Мансур эшначул т1аьхьа кхоччуш ца яйра Кавказехь г1аьттина маршонехьа болчу т1еман ц1е. Эццахь, х1оккхузахь г1уьттура керла т1еман боламаш. Къаьсттина гайтамен а, паччахьан сагатдеш а яра Дег1астанахь (Дагестан, Нохчийчоь) летта ц1ерш. Уггар къастамен, оьрсийн таьптарша ма-дийццара, Шелара юьртда Таймиев Бийболат коьртехь лаьтта партизански т1ом бара. Цкъа паччахьан администрацица машар бора Бийболата, амма шена церан ямартло ма – хааелли, буха а т1ом хьебора.